Foto: AFP/ Sergei Supinsky Ukraina Oliy radasi deputati va «Qrim-tatar xalqi majlisi» yetakchilaridan biri Mustafo Jamilovning ma’lum qilishicha, Qrimda suv bilan bog‘liq «jiddiy muammolar» bor. Bu haqda RIA «Novosti» xabar bermoqda. Uning so‘zlariga ko‘ra, muammolar Ukraina hukumati go‘yoki Shimoliy-Qrim kanalini to‘sib qo‘ygani tufayli yuzaga kelgan. Ta’kidlanishicha, Qrimda «qishloq xo‘jaligi o‘lib bo‘lgan». Shuningdek, uning qayd etishicha, Ukraina Rossiya bilan Qrimning suv ta’minoti masalasini muhokama qilish niyatida emas. Eslatib o‘tamiz, avvalroq Estoniya prezidenti Ukrainadagi mojaroni urush, deb atashga chaqirgandi.